Peste 20.000 de contestații depuse la Evaluarea Națională. Materia unde s-au înregistrat cele mai multe.
Potrivit Ministerului Educației, au fost înregistrate 20.268 de contestații. Numărul total este în creștere comparativ cu anul trecut, când au fost depuse 15.275 de contestații, dar mai mic față de anii anteriori: Cele mai multe contestații, peste 11.000, au fost depuse la Limba și literatura română.
Peste 20.000 de contestații au fost depuse după afișarea primelor rezultate la Evaluarea Națională. Cele mai multe, peste 11.000, au fost depuse la Limba și literatura română.Potrivit Ministerului Educației, au fost înregistrate 20.268 de contestații. Numărul total este în creștere comparativ cu anul trecut, când au fost depuse 15.275 de contestații, dar mai mic față de anii anteriori: 2019 – 21.509 contestații, respectiv 2018 – 23.761 de contestații.Cele mai multe contestații au fost înregistrate în București (3.513 contestații) și județele Iași (1.127 de contestații), Constanța (1.070 de contestații), Dolj (1.025 de contestații) și Argeș (867 de contestații), iar cele mai puține în județele Mehedinți (90), Caraș-Severin (105) și Covasna (124).La Limba și literatura română au fost depuse 11.302 contestații (9,15% din totalul lucrărilor notate), la Matematică 8.803 contestații (7,14% din totalul lucrărilor notate), iar la Limba și literatura maternă au fost înregistrate 163 de contestații (2,05% din totalul lucrărilor notate).Etapa de soluționare a contestațiilor, cuprinsă între 30 iunie și 4 iulie, este urmată de afișarea rezultatelor finale, în 4 iulie."Etapa specială a EN VIII 2021 se va desfășura în săptămâna 5 – 12 iulie și vizează absolvenţii învățământului gimnazial care, în contextul măsurilor stabilite privind combaterea răspândirii virusului SARS-CoV-2, au fost în izolare/carantină sau care, din alte motive justificate cu certificat medical, nu au putut finaliza examenul sau participa la examenul inițial. Candidații care au participat la una sau mai multe probe de examen desfășurate în perioada 22 – 25 iunie 2021, dar nu au putut finaliza examenul, beneficiază de recunoașterea acestor probe", a mai transmis Ministerul Educației.